《小神滩》
清代·戴熙

阴崖忽中裂，密树缘其凹。丛生蹲群猊，倒出蟠孤蛟。

郁翠滃溪壑，积湿蒸䂭磝。万古日不到，惟有归云巢。

作者简介：（1805—1860）清浙江钱塘人，字醇士，号榆庵、莼溪、松屏、鹿床居士、井东居士。道光十二年进士。授编修。官至兵部右侍郎。以直言黜官休致。咸丰十年，太平军破杭州时，投池自杀。谥文节。诗书画有名于时，山水画尤为人所重。有《习苦斋画絮》、《粤雅集》等。